গুৱাহাটী ৰাজপথত চিটী বাছ নিয়ন্ত্ৰণ কৰিবলৈ কঠোৰ হৈছে পৰিবহণ নিগম। চিটী বাছ সমূহে যা'তে ট্ৰেফিক আইন উলংঘা কৰিব নোৱাৰে, তাৰ বাবে পৰিবহণ বিভাগে চিটী বাছৰ পিছফালে ওলমাই দিছে পৰিবহণ নিগমৰ দুটাকৈ Whatsapp নম্বৰ। সেই নম্বৰ সকলোৰে দৃশ্যমান হোৱাকৈ চিটী বাছৰ পিছফালে লগোৱাটো বাধ্যতামূলক কৰিছে আৰক্ষীয়ে। আৰক্ষীৰ এই নিৰ্দেশনাৰ পিছতে এতিয়া মহানগৰীৰ একাংশ চিটী বাছে এই ফলক আঁৰি ঢাকি দিছে পিছফালৰ গ্লাছত । ফলত ভংগ হৈছে মহিলাৰ সুৰক্ষাৰ ক্ষেত্ৰত উচ্চতম ন্যায়ালয়ে প্ৰদান কৰা এক নিৰ্দেশনা।
এই সন্দৰ্ভত প্ৰতিক্ৰিয়া ব্যক্ত কৰি নাৰী অধিকাৰ কৰ্মী সুমিত্ৰা হাজৰিকাই কয়, 'পৰিবহণ বিভাগে উচ্চতম ন্যায়ালয়ৰ নিৰ্দেশ ভংগ কৰিছে । বাছৰ গ্লাছ আন্ধাৰ কৰি দিলে কোনেও একো নেদেখিব । আনকি বাছসমূহত cctvৰ ব্যৱস্থাও নাই । যদি আন্ধাৰৰ সুযোগত কোনো লোকে তেনে ঘটনা সংঘটিত কৰে, তেতিয়া কি হ'ব ।'
